**RAZDJEL: 109 MINISTARSTVO PRAVOSUĐA I UPRAVE**

**GLAVA: 10985 OPĆINSKO DRŽAVNO ODVJETNIŠTVO U BJELOVARU**

**RKP: 4500**

**AKTIVNOST: A642000**

 **OBRAZLOŽENJE POSEBNOG DIJELA FINANCIJSKOG PLANA**

 **ZA RAZDOBLJE 2025.-2027.**

PLAĆE I DOPRINOSI

U 2025. godini, da bi se poštovali limiti određeni za rashode za zaposlene, planiraju se sredstva u iznosu 1.595.660 eura (1.359.365 eura za plaće, za prekovremeni rad 12.000 eura i za doprinose na plaće 224.295 eura) što je nešto više od 80% ukupno planiranih sredstava. Izračun temeljen na plaćama zaposlenih na dan 31.10.2024. (17 pravosudnih dužnosnika, 26 službenika i 3 namještenika) uklapa se u limit no potrebno ga je uvećati za plaće: pet zamjenika predviđenih Planom popunjavanja slobodnih radnih mjesta zamjenika državnih odvjetnika za 2024. godinu – postupak je pokrenut, očekuje se stupanje na dužnost do travnja 2025. (za 8 mjeseci plaća sa doprinosima na plaću iznosi 162.270 eura), jednog savjetnika od 01.06.2025. (za 6 mjeseci plaća sa doprinosima na plaću iznosi 15.530 eura), jednog ravnatelja državnoodvjetničke uprave (prema članku 123. Zakona o državnom odvjetništvu državno odvjetništvo s više od 15 zamjenika IMA ravnatelja državnoodvjetničke uprave) od 01.06.2025. (za 6 mjeseci plaća sa doprinosima na plaću iznosi 22.630 eura) i tri zapisničara za koja će se tražiti suglasnost zbog povećanja za 5 zamjenika i 3 savjetnika u 2024. i 2025. od 01.06.2025. (za 6 mjeseci plaća sa doprinosima na plaću iznosi 28.740 eura).

U 2026. godini, da bi se poštovali limiti određeni za rashode za zaposlene, planiraju se sredstva u iznosu 1.669.320 eura (1.422.592 eura za plaće, za prekovremeni rad 12.000 eura i za doprinose zna plaće 234.728 eura) što je za oko 67.400 eura više od iznosa plaća trenutno zaposlenih uvećano za 0,5% za minuli rad, no kako se u 2025. planira stupanje na dužnost 5 zamjenika i zapošljavanje 5 službenika to bi bilo dovoljno samo za plaću npr. ravnatelja i jednog zapisničara pa je takav izračun potrebno je uvećati za plaće ostalih koji će se zaposliti u 2025. godini.

U 2027. godini, da bi se poštovali limiti određeni za rashode za zaposlene, planiraju se sredstva u iznosu 1.675.290 eura (1.427.717 eura za plaće, za prekovremeni rad 12.000 eura i za doprinose zna plaće 235.573 eura), a situacija je jednaka kao za 2026.

Ostali rashodi za zaposlene

U 2025. godini planiraju se sredstva u iznosu 45.330 eura - potrebno je isplatiti 2 jubilarne nagrade što iznosi otprilike 760 eura, nagrada za uskršnje blagdane za 33 službenika i namještenika i 21 pravosudnog dužnosnika u iznosu 5.400 eura, regresi za 33 službenika i namještenika i 21 pravosudnih dužnosnika u iznosu 16.200 eura, dar za djecu za 29 djece u iznosu 2.900 eura, nagrada za božićne blagdane za 33 službenika i namještenika i 21 pravosudnih dužnosnika u iznosu 16.200,00 eura, jedna otpremnina u iznosu 2.278 eura te su planirane 4 pomoći prema prosjeku iz prethodnih godina

U 2026. godini planiraju se sredstva u iznosu 44.150 eura - potrebno je isplatiti 5 jubilarnih nagrada što iznosi otprilike 2.060 eura, nagrada za uskršnje blagdane za 33 službenika i namještenika i 21 pravosudnog dužnosnika u iznosu 5.400 eura, regresi za 33 službenika i namještenika i 21 pravosudnih dužnosnika u iznosu 16.200 eura, dar za djecu za 27 djece u iznosu 2.700 eura, nagrada za božićne blagdane za 33 službenika i namještenika i 21 pravosudnih dužnosnika u iznosu 16.200,00 eura te su planirane 4 pomoć prema prosjeku iz prethodnih godina.

U 2027. godini planiraju se sredstva u iznosu 44.900 eura - potrebno je isplatiti 5 jubilarnih nagrada što iznosi otprilike 2.800 eura, nagrada za uskršnje blagdane za 33 službenika i namještenika i 21 pravosudnog dužnosnika u iznosu 5.400 eura, regresi za 33 službenika i namještenika i 21 pravosudnih dužnosnika u iznosu 16.200 eura, dar za djecu za 27 djece u iznosu 2.700 eura, nagrada za božićne blagdane za 33 službenika i namještenika i 21 pravosudnih dužnosnika u iznosu 16.200,00 eura te su planirane 4 pomoći prema prosjeku iz prethodnih godina.

NAKNADE ZA PRIJEVOZ

U 2025. godini planiraju se u iznosu 50.000 eura, a izračun se temelji na bazi 21 radnog dana što je onda pomnoženo sa 11 mjeseci.

U projekcijama za 2026. godinu i 2027. godinu planirani su isti iznosi.

MATERIJALNI RASHODI

U 2025. godini planiraju se sredstva u iznosu 318.171 eura (od toga 400 eura iz vlastitih izvora i 1,00 eura iz ostalih prihoda za posebne namjene). Pri izračunu su uzeta u obzir povećanja cijena (značajnija povećanja u 2024. u odnosu na 2023. godinu su za npr. hotelski smještaj 40% povećanje, poštanske usluge 40% povećanje, komunalne usluge sredinom 2023. povećane 80%, premije osiguranja povećanje 50%). Zdravstvene usluge značajno su povećane zbog promjene propisa kojima su i pravosudni dužnosnici ostvarili pravo na sistematski pregled. Preko 62% sredstava za materijalne rashode planirana su za intelektualne usluge (usluge vještaka, odvjetnika, tumača) koje ovise o priljevu i strukturi predmeta.

Ista situacija je i u projekciji za 2026. godini kad se planira iznos od 315.130 eura i 2027. godini kad se planira iznos od 315.290 eura.

RASHODI ZA NABAVU NEFINANCIJSKE IMOVINE

U 2025. godini planirana je adaptacija sanitarnog čvora sa dva wc-a u iznosu 11.000 eura za sve radove sa materijalom (vodoinstalaterski radovi, pločice, sanitarije).

U rujnu 2021. godine nabavljen je službeni automobil putem financijskog leasinga, a za otplatu glavnice u 2025. godini potrebno 2.489 eura, a u 2026. (zadnja rata dospijeva 01.10.2026.) 1.916,00 eura.

U 2025. godini planira se nabava novog službenog automobila putem financijskog leasinga (ODO u Bjelovaru pokriva veliko teritorijalno područje) čije bi financiranje u godini nabave iznosilo oko 7.454 eura jer bi u prvoj godini trebalo platiti i učešće, u 2026. godini za otplatu glavnice potrebno je 3.860 eura, a u 2027. godini 4.080 eura.